2015. december 11-én 20.00 órakor a Gimnázium Teleki-termében

Takács László

tart előadást

Et in Arcadia ego – a bukolikus világ

címmel.

Radnóti Miklós eklogái révén minden magyar olvasó előtt ismert a klasszikus görög és római irodalomból örökölt pásztorköltészet. Az előadás ennek a költészetnek a kialakulásáról, változatairól, sajátos vonásairól, és a bukolikus világ törvényeiről szól, hogy milyen mozgatórugói vannak ennek a "virtuális" életnek, s miért lehetett népszerű az ókortól kezdve a reneszánsz és a felvilágosodás korán át egészen a XX. századig. Nemcsak irodalomról lesz szó, hanem képzőművészetről, művelődés- és életmódtörténetről, sőt némely mai ezoterikus szubkultúráról is.

Takács László (Ph 87) klasszika-filológus, tanszékvezető egyetemi docens (PPKE).

Minden érdeklődőt szeretettel hívunk és várunk!